**ZAPISNIK 8. REDNE SEJE ŠSFF**

8. redna seja se je pričela v četrtek, 29. 9. 2022, ob 18:00 v Modri sobu FF UL.

**Prisotni\_e svetniki\_ce:** Izidor Ramšak, Luka Oprešnik, Živa Gornik, Sara Svati Sharan, Taja Ivanc, Larina Griessler, Hana Kerin, Tjaša Šimunić, Marja Zakelšek, Lara Oštrbenk, Brina Minca Herlec, Tamara Šterk, Nika Gradišek, Gregor Gartner, Nesa Vrečer, Klara Vrabl.

**Drugi\_e prisotni\_e:** Nejc Kralj (senator), Vid Karlovšek (senator), Jonathan S. Rebetz (prodekan študent), Luka Kropivnik (senator).

**Opravičeno odsotni\_e svetniki\_e:** Stefan Stojkoski, Hana Kužnar, Nik Keber, Gašper Stražišar, Lara Potočnik, Neža Vengust.

**Dnevni red:**

1.   potrditev dnevnega reda,

2.   pregled in potrditev zapisnika prejšnje seje,

3.   volitve in imenovanja,

4.   poročilo predsedstva,

5.   poročilo prodekana študenta,

6.   poročilo Finančne komisije ŠS FF,

7.   poročilo predstavnikov študentov v organih in delovnih telesih fakultete in univerze,

8.   mnenja o pedagoškem delu visokošolskih učiteljev in sodelavcev,

9.   razno.

**Ad 1.**

Določitev dnevnega reda.

Predsednica Brina Minca Herlec odpre 8. redno sejo ŠS FF in pozdravi prisotne. Sledi potrditev dnevnega reda. Pred točko razno je dodana točka »potrditev predlogov za priznanja ŠS FF.« Dnevni red z dodano točko se potrdi.

**Sklep:** ŠS FF potrjuje novi dnevni red 8. redne seje ŠS FF.

**Glasovanje: Za:**  15 **Proti:** 0 **Vzdržani:** 0

**Ad 2.**

Potrditve zapisnikov.

Brina Minca Herlec pove, da smo po e-pošti prejeli Zapisnik 7. redne seje ŠS FF. Na zapisnik ni bila podana nobena pripomba.

**Sklep**: ŠS FF potrjuje Zapisnik 7. redne seje ŠS FF.

**Glasovanje: Za:**  15 **Proti:** 0 **Vzdržani:** 0

**Ad 3.**

Volitve in imenovanja.

Jih ni. 14. 10. bo potekala izredna seja, ker iščemo prodekana študenta. Hkrati bo šel ven tudi razpis za senatorje študente, ki jih bomo tudi potrjevali na tej izredni seji, potrebujemo 11 senatorjev in prodekana. Naj si res vzammemo čas, da smo prisotni, morda tudi kandidiramo.

**Ad 4.**

Poročilo predsedstva.

Potekala bodo srečanja z bruci, če vas oddelki niso pozvali, da bi sodelovali, pišite in jih pozovite, da bi tudi vi kaj povedali. Vaša prisotnost je pričakovana, predstaviti je potrebno ŠS FF in poudariti, da se študentje na vas lahko obrnejo. Stojnica bo tudi na Kongresnem trgu, potrebujemo pomoč od 15. ure dalje, stojnico bo treba tudi pripraviti. Kdo se javi? Poleg Mince bo tam tudi Anika Logar, koordinatorka tutorjev. Nika Gradišnik se javi za od 16ih-18ih. Tamara Šterk, Lara Oštrbenk in Gregor Gartner za 18ih-20ih. Smo tudi v dogovarjanju, da bi bila ta dan stojnica tudi v avli na FF, prisotnost bo verjetno potrebna tudi tam, zagotovo pa na Kongresnem trgu. Konec oktobra bo razpis za nove predstavnike, nujno moramo najti tudi naslednika, če ne bomo več kandidirali na funkcijo. Naj se ne ponovi lanski scenarij, ko na enem oddelku ni kanididral nihče. Ali ostajamo ali predajamo funkcijo naprej? Razmislimo o naslednikih, če odhajamo. Do 11. 10. poteka tudi razpis za prodekana študenta, lahko se prijavi kdorkoli od nas. Seja, ki bo 14. 10.: poleg potrjevanja prodekana študenta tudi potrjevanje senatorjev.

Na tej točki je prišla Klara Vrabl.

Lahko imamo tudi dvojno funkcijo, torej svetniki in senatorji. Če poznamo koga, ki se ne boji izpostaviti in govoriti v dobrobit študentov pred profesorji, naj ga predlagamo. Gradiva je ogromno, tako da tudi to naj imamo v mislih (za seje senata). 25. oktobra bo v Modri sobi tudi podeltiev priznanj ŠS FF, ki jih bomo obravnavali kasneje na tej seji. 25. oktober ob 17ih. Sestaviti moramo tudi volilni odbor za volitve ŠS FF, pet članov. Javijo se Brina Minca Herlec, Sara Svati Sharan, Vid Karlovšek, Jonathan Rebetz (za predsednika volilnega odbora), Nejc Kralj.

**Sklep:** ŠS FF se seznanja s poročilom predsednice ŠS FF in potrjuje volilni odbor za volitve v študentski svet 2022 v sestavi: Jonathan S. Rebetz (predsednik odbora), Brina Minca Herlec (članica), Sara Svati Sharan (članica), Vid Karlovšek (član) in Nejc Kralj (član).

**Glasovanje: Za:**  16 **Proti:** 0 **Vzdržani:** 0

**Ad 5.**

Poročilo prodekana študenta.

Za poročati ima veliko stvari; od zadnje seje je že dolgo.

Zbiralna akcija za Ukrajince: v vodstvu sprašujejo, če smo še za to, ali bomo to organizirali ali ne? O tem se je govorilo v prvi polovici koledarskega leta, še posebej ukrajinski študentje so izrazili željo, da bi z zbiralno akcijo pomagali svoji očetnjavi. V debati, ki jo je vodila predsednica ŠS, se je odprlo vprašanje smiselnosti organizacije zbiralne akcije samo za ukrajinske begunce, ne pa za begunce ali reveže nasploh. Slovenski filantropiji naj se pošlje vprašanje, kaj takšni ljudje najbolj potrebujejo – zimska oblačila in obutev, higienske pripomočke, kaj tretjega? Oni bi nam posredovali spisek, ki bi mu sledili. Morda bi kontaktirali še Infokolpo, ki se s tem ukvarja; imajo namreč že vzpostavljeno neko mrežo in nam lahko pomagajo. Zbirno mesto bi lahko bil novi avtonomni študentski prostor, smiselno pa bi bilo čim prej narediti poizvedovanje, da lahko novico o akciji delimo po kanalih naprej in organiziramo zbiranje in predajo darovanih predmetov. Zbiranje naj traja en mesec. Kdo bi bil pripravljen to organizirati? Poleg Mince se javi še Izidor Ramšak, so pa tudi drugi svetniki pozvani, da pomagajo in darujejo. Minca in Izidor bosta kontaktirala s Filantropijo in z begunskim centrom v Logatcu. Luka Kropivnik je opozoril še, da lahko pride veliko raznih stvari, tako da bi bilo pregledovanje donacij morda za eno osebo preveč. Ko bo vse zbrano, naj se naredi delovna skupina, ki bo pregledala prejete stvari in jih uredila po škatlah po nekem sistemu. Potem jih bomo poslali tja, kjer jih potrebujejo

Potrebujemo osebe, ki bi 13. 10. šle na stojnico na karierni sejem v Cankarjev dom promovirat fakulteto. Javijo se Klara Vrabl, Tamara Šterk ter Brina Minca Herlec.

Plakaterska služba naj svoje dolžnosti opravlja redno. Že od junija tega ne počnejo in mora potem prodekan sam obešati plakate. Delo je pomembno, in če Luka Oprešnik ob drugih obveznostih tega ne zmore, prodekan predlaga, da najdemo drugega vodjo plakaterske službe, ker se morajo plakati izobešati sproti. Nika Gradišek se javi za vršilko dolžnosti do novih volitev; ji bo Jonathan pokazal kako in kaj. Potrebuje ključ od študentske pisarne in poštnega nabiralnika, kamor kurirji vržejo plakate. Bo pokazal tudi oglasne deske, kako je plakate treba poštemljati, da se jih lahko izobesi itd.

Prodekan opozarja, da bo v bližnji prihodnosti na senatu debata o 4 izpitnih rokih, verjetno oktobra ali novembra. Priporoča, da se vnaprej pripravi stališče in argumente zanj, kakršno koli že bo.

CPI se je preimenoval v CIFF. Podaljšala se je naročnina na razne programe, npr. Zoom, Exam.net ... Na začetku študijskega leta bodo kot vedno razni tečaji (karierni centri, OHK itn.). Lepo vabljeni na Noč raziskovalcev, 30. septembra, tj. jutri. Leto 2022/23 je leto jezikov; kup aktivnosti bo, zato prodekan priporoča spremljanje fakultetne spletne strani. Na strehi fakultete naj bi se delala sončna elektrarna, srednjeročni projekt, torej ne bo še letos. Glede pokritja atrija zadaj: zadeve so še vedno na sodišču, ker so sosedi vložili tožbo, da naj se atriju dodeli skupna služnost.

V lekarnah lahko študentje dvignemo zastonj hitre teste za samotestiranje. Razširiti je treba informacijo med študentsko populacijo. Naj se študentje, če kihajo ali kašljajo, res testirajo. da ne pride do zaprtja FF. O pozitivnem testu ni treba več obveščati fakultete, škodi pa ne.

V K16 zaenkrat ni bonov; naj bi jih dobili z januarjem, a ni rečeno. Novi razpis je veliko bolj oster kot tisti od prej; po novem recimo Žito ne izpolnjuje več vstopnih pogojev.

Razpis za novega prodekana: Jonathan se s koncem študijskega leta poslavlja s te funkcije, nima pa naslednika, ker tudi on do zadnjega hipa ni vedel, da se bo že letos poslovil. Status bo sicer še imel, a status ni dovolj, da ostane na tej funkciji. Ker je magistriral in bo doktorski študent, se bo v pomanjkanju doktorskih štipendij moral zaposliti. Dobil je ponudbo za službo za določen čas v tajništvu Oddelka za umetnostno zgodovino zaposlil za določen čas, torej ne bo mogel biti še glavni zagovornik študentov, ker bi lahko prišlo do navzkrižja interesov. Vsem se zahvaljuje za konstruktivno sodelovanje; še vedno nam bo vsem na voljo za vsa vprašanja. Če se spomnimo, ko smo ga potrdili kot prodekana, je imel program dela. Veliko ciljev mu je uspelo uresničiti, ni pa to bilo možno z vsemi. Eni so se izkazali za neuresničljive, za druge je bilo časa premalo -- predvideval je, da bo imel mandat dve leti. Vabi, da razmislimo o morebitni kandidaturi za njegovo funkcijo.

**Sklep:** ŠS FF se seznanja s poročilom prodekana študenta.

**Glasovanje: Za:**  16 **Proti:** 0 **Vzdržani:** 0

**Ad 6.**

Poročilo Finančne komisije ŠS FF.

FK ŠSFF je predelala prijave za 5 razpisno obdobje in razdelila finance. Govorili so o tem, da bo za celotno leto situacija glede financ težka, ker se cene višajo, kar se pozna že pri tisku. Koledarčki so se v enem letu podražili za 100% in izgledajo identično, stroški papirja so namreč toliko višji. Na pomoč je prišla komisija za tutorstvo, ker imajo več denarja, saj ni bilo npr. tutorskega vikenda v Portorožu. Naslednje leto ali z nasledniki naj pomislimo, ali je projekt res vreden sofinanciranja ali ne, kaj je smiselno in kaj ne, da ne začnemo že z letnim načrtom, ki bo previsok. Posledica je namreč nižanje vrednosti točke, torej vsi dobijo manj, kar potenicalno pomeni vprašanje, ali je projekt sploh vreden sofinanciranja. Za vse dogodke z več ljudmi prosijo, da ob izdelavi naročilnice pošljemo spisek udeležencev, ki bodo sodelovali (za evidenco, da niso fiktivne osebe). To je zdaj nujno za predračune. Vseh udeležencev, tudi organizatorji ki grejo zraven. Če si kdo premisli, zboli, je vseeno, potrebujejo pa začetni spisek. Razdelitev: vrednost točke: 0,70€.

**Sklep:** ŠS FF se seznanja s poročilom Finančne komisije ŠS FF.

**Glasovanje: Za:**  16 **Proti:** 0 **Vzdržani:** 0

**Ad 7.**

Poročila predstavnikov študentov v organih in delovnih telesih fakultete in univerze.

KDMŠ: 27. in 28. bo konferenca, planiran ponedeljek, informacijo naj podelimo po oddelkih. Bojana za predstavnico ne bo še potrjena, enega bomo še potrebovali. Drugi mesec za sejo še ne vedo, kako bo, ker imajo hude težave s sklepčnostjo.

Komisja za tutorstvo: vikenda spet ni bilo, ker ni bilo dovolj prijav. Denar ostaja, tako da bodo najprej organizirali team building za tutorje, nato pa morda vsakemu oddelku dali kaj sredstev za tutorje za kakšne dogodke. Tutorjev letos manj, a je tudi generacija letos manjša. Seznami brucev so bili letos prej, še vedno sicer nekaj težav. Zdaj bo obstajalo tudi tutorstvo za študente na drugi stopnji, za študente z drugih fakultet, ampak ne vedo še, kako bo to potekalo, a bodo uredili. K16 bo podelil kupon za topli napitek vsem brucem.

OHK: na knjižnico bo prišel nov sistem arhivpro, kar je še v procesu dogovarjanja, naj bi pomagal pri digitalizaiciji in pregledu literature.

KDMŠ: klasične obvezne in neobvezne spremembe programov, sprejeto isto, kot na senatu: glede tujih študentov in vpisa. Izenačitev med slovenskimi in tujimi študenti, ki niso iz evropskih držav, torej študentje iz bivše Jugoslavije, postopek avtomatiziran. Do sedaj avtonomija koliko, zdaj pa na enaki ravni kot za slovenske, torej po potrebi dodatna mesta, a je v praksi drugače, ker je tujih študentov manj. Na seji so predvsem skušali razložiti, kakšne bodo spremembe. Ugotovili so, da bo vseeno sprememba na boljše. Druge stvari niso bile toliko relevantne.

**Sklep:** ŠS FF se seznanja s poročili predstavnikov študentov v organih in delovnih telesih fakultete in univerze.

**Glasovanje: Za:**  16 **Proti:** 0 **Vzdržani:** 0

**Ad 8.**

Mnenja o pedagoškem delu visokošolskih učiteljev in sodelavcev.

Na tej točki je sejo zapustil Izidor Ramšak.

**Sklep:** ŠSFF podaja mnenje o pedagoškem delu Mirjane Želježič, ki je v postopku za ponovno izvolitev v naziv lektorice za anglistiko.

**Sklep:** ŠSFF podaja mnenje o pedagoškem delu Andreja Gasparija, ki je v postopku za izvolitev v naziv izrednega profesorja za arheologijo.

**Sklep:** ŠSFF podaja mnenje o pedagoškem delu Chikako Shigemori Bučar, ki je v postopku za izvolitev v naziv redne profesorice za japonologijo.

**Sklep:** ŠSFF podaja mnenje o pedagoškem delu Tine Ivnik, ki je v postopku za izvolitev v naziv asistentke za etnologijo.

**Sklep:** ŠSFF podaja mnenje o pedagoškem delu Uršule Lipovec Čebron, ki je v postopku za izvolitev v naziv redne profesorice za področje kulturne in socialne antropologije.

**Sklep:** ŠSFF podaja mnenje o pedagoškem delu Mance Račič, ki je v postopku za ponovno izvolitev v naziv asistentke za etnologijio.

**Sklep:** ŠSFF podaja mnenje o pedagoškem delu Katje Vintar Mally, ki je v postopku za izvolitev v naziv redne profesorice za geografijo.

**Sklep:** ŠSFF podaja mnenje o pedagoškem delu Mojce Marija Peternel, ki je v postopku za ponovno izvolitev v naziv lektorice za nemški jezik.

**Sklep:** ŠSFF podaja mnenje o pedagoškem delu Špele Tomažinčič, ki je v postopku za ponovno izvolitev v naziv asistentke za latinski jezik.

**Sklep:** ŠSFF podaja mnenje o pedagoškem delu Sonje Weiss, ki je v postopku za ponovno izvolitev v naziv docentke za rimsko in grško književnost.

**Sklep:** ŠSFF podaja mnenje o pedagoškem delu Klare Skubic Ermenc, ki je v postopku za ponovno izvolitev v naziv izredne profesorice za zgodovino pedagogike in šolstva in primerjalno pedagogiko.

**Sklep:** ŠSFF podaja mnenje o pedagoškem delu Florence Lucienne Gacoin-Marks, ki je v postopku za izvolitev v naziv izredne profesorice za francosko on frankofonske književnosti.

**Sklep:** ŠSFF podaja mnenje o pedagoškem delu Gemme Marie Santiago Alonso, ki je v postopku za ponovno izvolitev v naziv lektorice za španski jezik in ponovno izvolitev v naziv docentke za španski jezik.

**Sklep:** ŠSFF podaja mnenje o pedagoškem delu Mihe Valanta, ki je v postopku za ponovno izvolitev v naziv asistenta za umetnostno zgodovino.

**Glasovanje: Za:**  15 **Proti:** 0 **Vzdržani:** 0

**Sklep:** ŠSFF ne more podati mnenja o pedagoškem delu Ambroža Kvartiča, ki je v postopku za ponovno izvolitev v naziv asistenta za folkloristiko in primerjalno mitologijo.

**Glasovanje: Za:**  15 **Proti:** 0 **Vzdržani:** 0

**Ad 9.**

Potrditev predlogov za priznanja ŠS FF.

Komisija za priznanja je preučila poslane predloge za priznanja. Prejela je 13 predlogov, za 2 je ocenila, da nista ustrezna. Gregor Gartner kot predsednik komisije za priznanja predstavi predloge, ki so se komisiji zdeli primerni.

**Sklep:** ŠS FF potrjuje naslednje predloge za priznanja ŠS FF:

 asist. dr. Manca Vinazzo (Oddelek za arheologijo), Hana Radilovič (Oddelek etnologijo in kulturno antropologijo), Ema Bohanec (Oddelek za psihologijo) in Žiga Mekiš Recek (Oddelek za psihologijo) za priznanje na področju posebnih dosežkov,

 Brina Minca Herlec (Oddelek za slavistiko) in Pika Kristan (Oddelek za etnologijo in kulturno antropologijo) za priznanje za udejstvovanje na področju študentskega organiziranja in obštudijskih dejavnosti,

 izr. prof. dr. Matej Hriberšek (Oddelek za klasično filologijo), asist. mag. Eva Vučkovič (Oddelek za azijske študije) in doc. dr. Damjan Popič (Oddelek za prevajalstvo) za priznanje za nadpovprečno uspešno pedagoško delo,

 Živa Borak (Oddelek za klasično filologijo) za priznanje za nadpovprečno strokovno delo,

 in Klaudija Lukman (Oddelek za azijske študije) za priznanje za študijske dosežke in posebne dosežke.

**Glasovanje: Za:**  15 **Proti:** 0 **Vzdržani:** 0

**Ad 10.**

Razno.

Taja Ivanc: terenske vaje, predlog za povečanje števila terenskih vaj. Dobrodošla stvar na oddelku za geografijo, ker bo z novim programom prišlo do večjega števila terenskih vaj, ki pa so pri geografiji zelo pomembne. S tem bodo dodatni stroški, 7 dodatnih terenskih vaj pri različnih predmetih in letnikih, ne tam, kjer so že tako finančno obremenjeni študentje, se pa študentje s tem strinjajo in za to tudi stalno prosijo v samoevalvacijah, kar je kar pozitivna zadeva. Večina bo na območju Ljubljane, večinoma LPP, torej poceni, večdnevne ekskurzije ter didatkični vikend, kar pa je tudi zelo dobrodošlo. Se bodo pa verjetno vse terenske vaje podražile zaradi dražitev cen.

Sara Svati Sharan: naslednji petek bo seja ŠS UL, kjer se bo volilo predstavnike za komisije: svet umetnosti, svet CTK, disciplinska komisja, Komisija za dod. Študij... Najpomembneje: 7 mest za študente senatorje. Senat je navišji predstavniški organ, za študente je vseeno, s kje, samo da z UL, ostali senatorji pa so dekani fakultet. Tam številne odločitve, ki vplivajo na življenja študentov, naj se prijavi čimveč študentov s FF, da bomo imeli čim večje možnosti za sprejetje. Potrebujemo take, ki znajo dobro argumentirati stališča, ki prinesejo k dobrobiti študentov. Čez senat gredo tudi odločitve, ki grejo prej preko disciplinske komisje. Dobro bi bilo, da se eden ali več študentov s fakultete prijavi. Vsa dokumentacija je tudi v Discordu, poslana bo tudi na e-mail, da imamo vse informacije glede prijave. Razpošljimo tudi okrog po naših kanalih.

Če je CTK na voljo, na se prijavi nekdo, ki se spozna na bibliotekarstvo, ali pa nekdo ki je v OHK, ker se kakšne dobre prakse lahko prenesejo tudi sem. Na naslednjem senatu se bo Igor Pribac habilitiral v naziv znanstvenega delavca, za kar pa ne potrebuje mnenja študentov. Apelacija na senatorje, da ne sedijo v tišini, naj se poglobijo v gradivo in naj jih ne prinesejo naokrog, da itak ne bo imel stika s študenti. Znanstveni sodelavci imajo odločevalno moč na sejah oddelka, lahko sodelujejo pri odločanju, ni pedagoška funkcija, je pa zelo lahko prevedljiva v pedagoško, npr. v docenta. Za 4. rok je treba zbrati argumentacijo, poiskati primere, iti do posameznih profesorjev, ki jim zaupamo, in jim razložiti situacijo, zakaj nam je tako boljše.

Nejc Kralj: 12. oktobra bodo volitve v ŠOU LJ in apelira na vse svetnike, da obvestimo svoje študente o teh volitvah. Na FF kaniddira ena lista, Združena lista študentov, kot opozicija Modro Povezanim, pa tudi neodvisna kandidatka za poslanko. Vsi študentje imajo volilno provico in naj gredo volit.

Poročilo senata, ki bi moralo biti že pod točko 7, a smo jih pozabili opozoriti: poročilo z dveh senatov: 29. 6.: poročilo vodstva, nič posebnega, pravilnik o različnih dejavnostih, etični kodeks, otovoritev Noči raziskovalcev v Lipici, priznanja tutorjem in koordinatorejm, pohvale tutorjem in tutorskemu sistemu. Glede organizacije: vzpostavljena nabavna služba, septembra je ponovno začel delovati K16, napitki v kavomatih so dražji za 10c. Kadrovske zadeve: vse potrjeno. Imenovani novi predstojniki posameznih oddelkov za dvoletni mandat, tudi koordinatotji tutorjev za naslednje študijsko leto. Potrjene košarice zunanjih izbirnih predmetov, 21 doktorskih dispozicij in ocene doktorskih disertacij. 28. 9.: v poročilu vodstva nič posebnega, govorili so o finančnem stanju in Noči raziskovalcev, o začetku študijskega leta, prenehanju akreditacije posameznih študijskih programov... Glede koronavirusa: priporočila prve faze, spremembe bodo sledile glede na situacijo. Podaljšane licence za Zoom in exam.net, leto jezikov se začenja, torej se začenjajo dogodki, povezani s tem. Tudi na senatu je bilo omenjeno, da v prihodnje velja, da če je profesor pozitiven na Covid to velja kot bolniška in ne bo imel Zoom predavanj. Igor Pribac: morali bi razpravljati o njegovi potrditivi za znanstvenega sodelavca na filozofiji, a je bilo odločanje prestavljeno na naslednjo sejo. Dolga debata o pritožbah zoper sklepe OŠVU, komisija se je zavzela za večje prizadevanje za študentom prijazno odločanje v bodoče. Napredovanje z manjkajočimi kreditnimi točkami so potrdili, potrjevanje podaljšnih statusov, večina vzdržanih, rebalans finančnega načrta.

Živa Gornik: na FF začenjajo podcast in prosi za predloge za zanimive sogovornike, zanimive ljudi s fakultete.

Kdor se je javil za stojnico v ponedeljek naj ne pozabi, 14. oktobra izredna seja.

Seja se je zaključila 29. 9. 2022 ob 20:20.

Gregor Gartner, tajnik ŠSFF

Brina Minca Herlec, predsednica ŠSFF